**NÁRODNÁ RADA SLOVENSKEJ REPUBLIKY**

**VIII. volebné obdobie**

Číslo: CRD: 840/2023

**1530a**

**Správa**

**Výboru Národnej rady Slovenskej republiky pre ľudské práva a národnostné menšiny o výsledku prerokovania návrhu na vyslovenie súhlasu Národnej rady Slovenskej republiky s Opčným protokolom k Dohovoru proti mučeniu a inému krutému, neľudskému alebo ponižujúcemu zaobchádzaniu alebo trestaniu (tlač 1530)**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Výbor Národnej rady Slovenskej republiky pre ľudské práva a národnostné menšiny ako gestorský výbor k návrhu na vyslovenie súhlasu Národnej rady Slovenskej republiky s Opčným protokolom k Dohovoru proti mučeniu a inému krutému, neľudskému alebo ponižujúcemu zaobchádzaniu alebo trestaniu **(tlač 1530)** podáva Národnej rade Slovenskej republiky túto **správu**.

**I.**

Predseda Národnej rady Slovenskej republiky svojím rozhodnutím č. 1611 zo 14. apríla 2023 pridelil návrh na vyslovenie súhlasu Národnej rady Slovenskej republiky s Opčným protokolom k Dohovoru proti mučeniu a inému krutému, neľudskému alebo ponižujúcemu zaobchádzaniu alebo trestaniu **(tlač 1530)** na prerokovanie

 Ústavnoprávnemu výboru Národnej rady Slovenskej republiky a

Výboru Národnej rady Slovenskej republiky pre ľudské práva a národnostné menšiny.

 Zároveň vo svojom rozhodnutí určil, že Výbor Národnej rady Slovenskej republiky pre ľudské práva a národnostné menšiny ako gestorský výbor podá v stanovenej lehote Národnej rade Slovenskej republiky správu o výsledku prerokovania uvedeného materiálu vo výboroch a návrh na uznesenie Národnej rady Slovenskej republiky.

**II.**

 **Výbor Národnej rady Slovenskej republiky pre ľudské práva a národnostné menšiny** predmetný návrh na svojej 67. schôdzi dňa 24. apríla 2023 neprerokoval, keďže nebol uznášaniaschopný podľa § 52 ods. 2 zákona o rokovacom poriadku Národnej rady SR.

**Ústavnoprávny výbor Národnej rady Slovenskej republiky** prerokoval predmetný návrh v stanovenej lehote a uznesením č. 734 zo dňa 27. apríla 2023 **odporučil**

**Národnej rade Slovenskej republiky**

 podľa článku 86 písm. d) Ústavy Slovenskej republiky

1. **vysloviť súhlas**

 s Opčným protokolom k Dohovoru proti mučeniu a inému krutému, neľudskému alebo ponižujúcemu zaobchádzaniu alebo trestaniu,

1. **rozhodnúť,**

o tom, že ide o medzinárodnú zmluvu, ktorá má podľa čl. 7 ods. 5 Ústavy Slovenskej republiky prednosť pred zákonmi;

**III.**

 Gestorský výbor na základe stanovísk výborov vyjadrených v uzneseniach uvedených v druhej časti správy **odporúča** Národnej rade Slovenskej republiky podľa čl. 86 písm. d) Ústavy Slovenskej republiky **vysloviť súhlas** s Opčným protokolom k Dohovoru proti mučeniu a inému krutému, neľudskému alebo ponižujúcemu zaobchádzaniu alebo trestaniu a **rozhodnúť**, že ide o medzinárodnú zmluvu, ktorá má podľa čl. 7 ods. 5 Ústavy Slovenskej republiky prednosť pred zákonmi.

**IV.**

 Správa výborov Národnej rady Slovenskej republiky o prerokovaní predmetného návrhu bola schválená uznesením Výboru Národnej rady Slovenskej republiky pre ľudské práva a národnostné menšiny č. 132 z 2. mája 2023.

 Týmto uznesením výbor zároveň poveril spoločného spravodajcu Ondreja Dostála**,** aby na schôdzi Národnej rady Slovenskej republiky uviedol správu o výsledku prerokovania daného materiálu vo výboroch a predložil návrh na uznesenie Národnej rady Slovenskej republiky, ktorý tvorí prílohu tejto správy.

v Bratislave 2. mája 2023

**Peter Pollák**

podpredseda výboru

PRÍLOHA

N Á R O D N Á R A D A  S L O V E N S K E J R E P U B L I K Y

VIII. volebné obdobie

Číslo: CRD: 840/2023

**Návrh**

UZNESENIE

NÁRODNEJ RADY SLOVENSKEJ REPUBLIKY

z ..... mája 2023

k návrhu na vyslovenie súhlasu Národnej rady Slovenskej republiky s Opčným protokolom k Dohovoru proti mučeniu a inému krutému, neľudskému alebo ponižujúcemu zaobchádzaniu alebo trestaniu **(tlač 1530)**

**Národná rada Slovenskej republiky**

 podľa článku 86 písm. d) Ústavy Slovenskej republiky

1. **vyslovuje súhlas**

 s Opčným protokolom k Dohovoru proti mučeniu a inému krutému, neľudskému alebo ponižujúcemu zaobchádzaniu alebo trestaniu,

1. **rozhodla, že**

 ide o medzinárodnú zmluvu, ktorá má podľa čl. 7 ods. 5 Ústavy Slovenskej republiky prednosť pred zákonmi.